OpenLLM-France/wikimedia huggingface dataset:
# Pico Basilé

Pico Basilé (antigament Pico de Santa Isabel o Cim Clarence) és la muntanya més alta de Guinea Equatorial. Està localitzada a l'illa de Bioko, propera a la ciutat de Malabo. Amb una altitud de 3.011 m és el cim del més gran i més alt dels tres volcans en escut basàltic superposats que formen l'illa. Des del cim, es pot veure el mont Camerun cap al nord-est.
La part superior s'utilitza com a estació de transmissió de difusió per a RTVGE (Radio Television Guinea Ecuatorial) i estació de retransmissió de microones per a diverses xarxes de comunicació.
Bioko es va formar al llarg de la línia del Camerun, uns de les principals falles geològiques que s'estén des de l'oceà Atlàntic, fins al Camerun. Aquesta línia inclou altres illes volcàniques en el golf de Guinea com Annobón, Príncep i Sao Tomé, juntament amb l'estratovolcà massiu del mont Camerun.
El cim forma part del Parc Nacional Pico Basilé, creat l'abril de 2000. Els límits de Bioko Nord i Sud estan a prop del cim. Els tres volcans en escut de l'illa de Bioko es troben dins de la base de dades de volcans actius del programa de vulcanisme global de l'Smithsonian, tot i que només Pico Basilé ha entrat en erupció en temps recents (1923).

## Referències

* ↑ Nyhus, Philip J. «Mount Cameroon and Bioko montane forests - The Encyclopedia of Earth». Encyclopedia of Earth, 06-05-2014. [Consulta: 20 juliol 2024].
* ↑ Rizo, Elisa. «The Case of Morgades’s Antígona». A: Receptions of the Classics in the African Diaspora of the Hispanophone and Lusophone Worlds:. Atlantis Otherwise, 2016, p. 91.
* ↑ Bergl, Richard A.; Oates, John F.; Fotso, Roger «Distribution and protected area coverage of endemic taxa in West Africa’s Biafran forests and highlands». Biological Conservation, 134, 2, 01-01-2007, pàg. 195–208. DOI: 10.1016/j.biocon.2006.08.013. ISSN: 0006-3207.
* ↑ «Santa Isabel» (en anglès). Global Volcanism Program - Smithosian Institution. [Consulta: 21 juliol 2024].

## Vegeu també

* Llista de volcans de Guinea Equatorial

## Fonts

* «Santa Isabel», Global Volcanism Program, Smithsonian Institution.
* Bioko Biodiversity Protection Program Arxivat 2007-02-05 a Wayback Machine.
# Vallunaraju

Vallunaraju o Wallunaraju (possiblement del quítxua walluy tallar, wallu sense orelles, algú a qui li han amputat les orelles -na a nominalitzat sufix, quítxua rahu neu, gel, muntanya amb neu,) és una muntanya de la Serralada Blanca als Andes del Perú. S'alça fins als 5.686 msnm i es troba a la província de Huaraz, a la regió d'Ancash. El Vallunaraju es troba al sud-oest del Ranrapalca i l'Ocshapalca.

## Ascensions

La primera ascensió de la muntanya fou el 1949 pel matrimoni Szepessy, que van pujar en esquís. El Vallunaraju és una de les muntanyes de la Serralada Blanca més freqüentades pels escaladors per tenir un fàcil accés i perquè la seva ruta normal és relativament fàcil.

## Bibliografia

* Tomé, Juanjo. Escaladas en los Andes (en castellà). Madrid: Desnivel, 1999. ISBN 84-89969-43-4.
* Ricker, John F. Yuraq Janka: Guide to the Peruvian Andes - Cordilleras Blanca & Rosko (en anglès). Mountaineers Books, 1977. ISBN 0-930410-05-X [Consulta: 6 desembre 2009].
* Sharman, David M. Climbs of the Cordillera Blanca of Peru (en anglès). Whizzo Climbs, 1995. ISBN 0-9523582-0-4.
* Biggar, John. The Andes: A Guide for Climbers (en anglès). Andes, 2005. ISBN 0-9536087-2-7.

## Referències

* 1 2 «Vallunaraju». [Consulta: 16 juny 2016].
* 1 2 «Nevado Vallunaraju - Peakbagger.com». [Consulta: 16 juny 2016].
* 1 2 Alpenvereinskarte 0/3b. Cordillera Blanca Süd (Peru). 1:100 000. Oesterreichischer Alpenverein, 2005. ISBN 3-937530-05-3.
* ↑ Vocabulario comparativo quechua ecuatoriano - quechua ancashino -- castellano - English Arxivat 2016-03-04 a Wayback Machine. (pdf): (qu-Ancash) Roquy; walluy - (qu-ec) Kuchuna; pitina - (es) Cortar - (en) Cut
* ↑ Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007: wallu, wallurisqa, wanq'u. - adj. Desorejado, -da. Que tiene la oreja amputada.
* ↑ babylon.com Arxivat 2014-12-29 a Wayback Machine. rahu - s. snow; ice; mountain with snow
* ↑ Ricker. Yuraq Janka: Guide to the Peruvian Andes - Cordilleras Blanca & Rosko, p. 180.
* ↑ «Andes Handbook». Arxivat de l'original el 4 de març 2016. [Consulta: 15 desembre 2009].
# Orpheus (cràter)

Orpheus és un cràter de l'asteroide del tipus Amor (433) Eros, situat amb el sistema de coordenades planetocèntriques a 25.6 ° de latitud nord i 176.7 ° de longitud est. Fa un diàmetre de 1.1 km. El nom va ser fet oficial per la UAI l'any 2003 i fa referència a Orfeu, cantant i músic de la mitologia grega, espòs de la nimfa Eurídice.

## Referències

* ↑ "Orpheus (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Gori Masip

Gori Masip (Sitges, 2002) és un geògraf i meteoròleg català.
Va començar a fer prediccions meteorològiques que compartia a través de les seves xarxes socials, principalment al seu compte de Twitter i al canal de Youtube. Posteriorment va estar un any de becari al Servei meteorològic de Catalunya, un any a l’emissora municipal de Sitges, i també fent substitucions a RAC1.
El 2024 va aparèixer al programa de TV3 Planta baixa. Des del juliol de 2024 treballa a la secció d'El Temps de 3Cat, amb intervencions al canal 3/24, Catalunya Ràdio i Catalunya Informació, entre d'altres.

## Referències

* ↑ Vall Karsunke, Pere. «Gori Masip: “Em feia una mica de por veure'm al 'Polònia'"». ARA - Criatures, 20-10-2024. [Consulta: 3 desembre 2024].
* ↑ Boada, Gisela. «La joven promesa de la meteorología catalana se estrena en televisión: 'Es un crack'» (en castellà). El Periódico, 03-04-2024. [Consulta: 3 desembre 2024].
* ↑ Aguilera, Alba. «Qui és Gori Masip? Coneix el presentador del temps més jove de la televisió». Empordà, 11-07-2024. [Consulta: 3 desembre 2024].
# Al-Mustakfí I (abbàssida del Caire)

Abu-r-Rabí Sulayman al-Mustakfí bi-L·lah —àrab: أبو الربيع سليمان المستكفي بالله, Abū-r-Rabīʿ Sulaymān al-Mustakfī bi-Llāh—, més conegut pel seu làqab com a al-Mustakfí I (1285-1340), fou califa abbàssida del Caire (1302-1340), sota la tutela dels mamelucs d'Egipte.
# Alfred Jodl

Alfred Josef Ferdinand Jodl (Würzburg, 10 de maig de 1890 – Nuremberg, 16 d'octubre de 1946) fou un comandant militar alemany. No va estar vinculat personalment amb el Partit Nazi.

## Segona Guerra Mundial

Com a cap d'operacions del Comandament Suprem de l'Exèrcit (Oberkommando der Wehrmacht, OKW) durant la Segona Guerra Mundial, a les ordres de Wilhelm Keitel. Va tenir un paper decisiu en l'ocupació de Dinamarca i Noruega. El 1941 i el 1942 va dictar sengles ordres per les quals els comissaris soviètics havien de ser executats, i els combatents irregulars, tant els comandos dels exèrcits aliats com els maquis i partisans, no s'havien de considerar presoners de guerra. Va resultar ferit en el Complot del 20 de juliol de 1944 contra Hitler. El 7 de maig de 1945 va signar la rendició incondicional del Reich en representació del president Karl Dönitz.

## Condemna i rehabilitació

Als judicis de Nuremberg fou condemnat a mort per crims de guerra (amb el vot en contra del jutge francès) i executat, tot i que el 1953 seria exonerat per un tribunal alemany i els seus béns, que li havien estat confiscats, retornats a la seva vídua. De fet, totes les seves accions es poden considerar netament militars i, fins i tot, en dues ocasions va desplaure Hitler amb les seves decisions.
# Sarlhac d'Eila

Sarlhac d'Eila (en francès Sarliac-sur-l'Isle) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 341 | 414 | 561 | 730 | 798 | 885 | 1.016 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1965-2001 | Georges Delbigot | Divers droite |
| 2001-2004 | Michel Lafaye | |
| 2004-2008 | Alain Buffière | |
| 2008- | Alain Buffière | |

## Referències

* ↑ «Toponímia occitana». Arxivat de l'original el 2012-03-15. [Consulta: 16 novembre 2010].
# Raquel Sanz Lobo

Raquel Sanz Lobo (1984) és una periodista i política espanyola del Partit Popular (PP).
Es va llicenciar en Periodisme per la Universitat Complutense de Madrid (UCM). Va treballar per Canal+ i Telemadrid. Va encapçalar la candidatura del Partit Popular per a les eleccions municipals de 2015 a Sepúlveda, on va ser derrotada per la candidatura del Partit Socialista Obrer Espanyol (PSOE) encapçalada per Ramón López. També va concórrer a les eleccions a les Corts de Castella i Lleó de 2015, en el lloc 5 de la circumscripció de Segòvia, sense resultar escollida. Va ser portaveu del Grup Municipal Popular a l'Ajuntament de Sepúlveda. A més de treballar com a dir-com de la Junta de Castella i Lleó, i va estar vinculada a la Conselleria de Presidència de José Antonio de Santiago-Juárez.
Es va casar l'octubre de 2014 am el torero Víctor Barrio (1987-2016). Malgrat que son espòs va morir torejant, roman una activa propagandista de la tauromàquia.
El febrer de 2019, va esdevenir nova procuradora a les Corts de Castella i Lleó, després de l'anunci de la renúncia de Silvia Clemente Municio, presidenta del parlament regional, que va dimitir entre dures crítiques al president del PP regional Alfonso Fernández Mañueco. Va prendre possessió com a diputada el 12 de març.

## Referències

* ↑ «Raquel Sanz, número cinco de la lista del PP a las Cortes». El Pregonero de Sepúlveda, 14-04-2015. Arxivat de l'original el 2019-02-24 [Consulta: 23 febrer 2019]. Arxivat 2019-02-24 a Wayback Machine.
* 1 2 «Raquel Sanz ocupará el escaño de Silvia Clemente en Las Cortes», 21-02-2019. Arxivat de l'original el 24 de febrer 2019. [Consulta: 23 febrer 2019].
* 1 2 Serrador, M. «Raquel Sanz, una política siempre a pie de plaza». ABC, 12-07-2016 [Consulta: 23 febrer 2019].
* ↑ SPC «Raquel Sanz ocuparía el escaño de Clemente tras la dimisión». Diario de Ávila, 21-02-2019 [Consulta: 23 febrer 2019].
* ↑ «Candidaturas proclamadas a las Elecciones a las Cortes de Castilla y León convocadas por Decreto 1/2015, de 30 de marzo, del Presidente de la Junta de Castilla y León». Boletín Oficial de Castilla y León, 79, 28-04-2015, pàg. 29402-29467. ISSN: 1989-8959.
* 1 2 3 Escribano, S. «La portavoz del PP en Sepúlveda, Raquel Sanz, primera de la lista para ocupar el escaño de Clemente». El Norte de Castilla, 21-02-2019 [Consulta: 23 febrer 2019].
* ↑ «Raquel Sanz toma posesión como procuradora del PP». El Día de Valladolid, 12-03-2019. Arxivat de l'original el 2019-04-17 [Consulta: 12 març 2019].
# Castro (Xile)

Castro és la capital de la Província de Chiloé (regió de Los Lagos, Xile). La comuna té 39.366 habitants i una superfície de 473 km² (datació del cens de 2002). Va ser fundada el 1567 com Santiago de Castro.

## Enllaços externs

* Web de la ciutat de Castro (castellà)
Viccionari
# Al-Mutawàkkil II (abbàssida del Caire)

Abu-l-Izz Abd-a-Aziz al-Mutawàkkil ala-L·lah —àrab: أبو العز عبد العزيز المتوكل على الله, Abū l-ʿIzz ʿAbd al-ʿAzīz al-Mutawakkil ʿalà-Llāh—, més conegut pel seu làqab com a al-Mutawàkkil II (1416-1498), fou califa abbàssida del Caire (1479-1498), sota la tutela dels mamelucs d'Egipte.
# Mont Waddington

El Mont Waddington, (en anglès Mount Waddington) és una muntanya de la Serralada de la Costa, al Canadà, a la província de Colúmbia Britànica amb una alçada de 4019 metres.

## Referències

* ↑ Référence sur le toponyme Mount Waddington Arxivat 2007-08-15 at Archive.is dins la base de dades oficials BC Geographical Names (BCGNIS) disponible en el web Integrated Land Management Bureau de la Columbia-Britanica

## Enllaços externs

* Mount Waddington a Peakware.com
# Alfredo Piàn

Alfredo Piàn va ser un pilot de curses automobilístiques argentí que va arribar a disputar curses de Fórmula 1.
Piàn va néixer el 21 d'octubre del 1912 a Las Rosas, Argentina. Va morir el 25 de juliol del 1990.

## A la F1

Va participar en la segona cursa de la història de la Fórmula 1 disputada el 21 de maig del 1950, el GP de Mònaco, que formava part del campionat del món de la temporada 1950 de F1, on va participar en aquesta única cursa.
Alfredo Piàn va fer el sisè millor temps a les pràctiques, però va patir un accident amb el guarda rail que li va provocar ferides a la cama que li van impedir disputar la cursa.
Piàn ja no va tornar a provar de córrer cap més cursa de F1.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | Posició | Punts |
| 1950 | Esc. Achille Varzi | Maserati | Maserati | GBR | MON NVS | 500 | SUI | FRA | BEL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Alguers de Borriana-Nules-Moncofa

Els alguers de Borriana-Nules-Moncofa pertanyen a la comarca de la Plana Baixa, al País Valencià. Tenen una superfície de 4.082 hectàrees i també comprenen les poblacions de Xilxes i la Llosa. Les seves característiques són l'aigua marina compresa aproximadament entre el sud del Port de Borriana, al nord, i al front litoral d'Almenara, al sud. És considerat lloc d'interés comunitari per la Generalitat Valenciana des de 2006.
La informació d'hàbitats disponible grafia l'existència de prats de Cymodocea i posidònia d'extensió variable en la costa situada entre les platges de Nules i Xilxes, a una profunditat entre -10 i -20 m.; la presència de prats fins al sud -Almenara- és més estranya i puntual. Aquesta mateixa informació grafia l'existència d'aquests hàbitats -sobretot prats de Cymodocea nodosa - al nord de la zona proposta, en l'àmbit comprés aproximadament entre els ports de Castelló de la Plana i Borriana i en la qual s'inclou la desembocadura del riu Millars. Els hàbitats i espècies més destacables són, bàsicament, els prats de Posidònia i algunes de les espècies marines associades.

## Vegeu també

* Llista d'espais naturals del País Valencià
* Espais Naturals Protegits del País Valencià

## Enllaços externs

* Generalitat Valenciana. Conselleria de Medi Ambient Aigua Urbanisme i Habitatge Arxivat 2009-12-07 a Wayback Machine.
# Algy Ward

Algy Ward (Croydon, 7 de juliol de 1959 - Royal Tunbridge Wells, 2023) és un baixista i cantant rock and roll anglès.
Primer va ser membre actiu del grup australià de punk, The Saints (tocant el segon i el tercer àlbum; Eternally Yours i Prehistoric Sounds) abans d'unir-se al grup britànic de The Damned i tocar pel disc Machine Gun Etiquette (1979). També va tocar al Live at the Moonlight Club (The School Bullies).
En Ward també va unir-se al moviment de la New Wave of British Heavy Metal amb el grup Tank a principis de la dècada de 1980.
# Alice in Wonderland (pel·lícula de 1933)

Alice in Wonderland és una pel·lícula estatunidenca dirigida per Norman Z. McLeod el 1933.

## Argument

En una avorrida tarda d'hivern, Alice somnia que està visitant el país de darrere del mirall. Resulta un malson surrealista, amb totes les classes de les coses estranyes que li passen a ella, com canviar la seva mida o jugar al croquet amb flamencs.

## Al voltant de la pel·lícula

L'any després de la pel·lícula la protagonista Charlotte Henry va interpretar el paper de Bo-Peep al costat de Laurel & Hardy en la pel·lícula Babes in Toyland. En la pel·lícula Henry és una pastora feliç, enamorada del fill de Tom-Tom. No obstant això, un fosc personatge anomenat Silas Barnaby intenta espatllar la seva relació, pretenent que Bo-Peep es casi amb ell, ric, maleducat i obstinat.

## Producció

La pel·lícula va ser produïda per la Paramount Pictures.

## Distribució

Distribuïda per la Paramount Pictures, la pel·lícula va ser estrenada als cinemes dels EUA el 22 de desembre de 1933. Fins i tot avui en dia, la pel·lícula es transmet de vegades en països de parla anglesa en canals de televisió com Turner Classic Movies. Originalment, la pel·lícula va durar 90 minuts, però quan EMKA va comprar els drets de televisió de la pel·lícula a finals dels 50, es va reduir a 77 min.

## Repartiment

* Richard Arlen: Gat de Cheshire
* Roscoe Ales: Peix
* William Austin: Grifó
* Raymond Hatton: Ratolí
* Gary Cooper: Cavaller blanc
* W.C. Fields: Humpty Dumpty
* Leon Errol: Oncle Silbert
* Louise Fazenda: Reina blanca
* Alec B. Francis: Rei de cors
* Skeets Gallagher: Conill
* Cary Grant: Falsa tortuga
* Lilian Harmes: Cuiner
* Charlotte Henry: Alice
* Sterling Holloway: Gripau
* Roscoe Karns: Tweedle Dee
* Baby LeRoy: Joker
* Mae Marsh: Ovella
* Polly Moran: Dodo Bird
* Jack Oakie: Tweedle Dum
* Edna May Oliver: Reina vermella
* May Robson: Reina de cors
* Charlie Ruggles: Llebre de març
* Ford Sterling: Rei blanc
* Alison Skipworth: Duquessa
* Edward Everett Horton: el que fa barrets
Alícia de Lewis Carroll :
Alícia en terra de meravelles
A través de l'espill :
Univers :
Adaptacions :
Category :
# Alipore (ciutat)

Alipore és una ciutat de Bengala Occidental, barri de Calcuta i capital del districte de South 24 Parganas. Està situada a 22° 32′ N, 88° 20′ E﻿ / ﻿22.53°N,88.33°E﻿ / 22.53; 88.33. La seva població al cens del 2001 era de 80.692 habitants (2001).
El seu origen fou la hisenda de Belvedere construïda per Warren Hastings i que va convertir en la seva residència. Progressivament va aterure a més residents britànics i es van construir grans cases i jardins. Més tard fou dotada de diverses institucions.

## Llocs d'interès

* National Library, Belvedere Road
* Alipore Zoological Gardens, Belvedere Road
* National Test House, Judges Court Road
* Alipore Metorological Office, Judges Court Road
* Alipore Presidency Jail, Judges Court Road
* Symantak Nath's House (dins el zoològic)
* Bhavani Bhavan, Belvedere Road
* Kolkata Mint, Diamond Harbour Road
* Casa de Syamantak Nath (dins el zoològic)
* Agri Horticultural Society of India, Agri Horticultural Gardens, Alipore Road
* Royal Meat, Judges Court Road
* The Enclave, Alipore Road
* Hollywood Bowl
* Chicken Cottage, Bahhar Road
* Casa de Sabbir Layr

## Enllaços externs

* Portal ofdicial de la National Library Arxivat 2007-01-08 a Wayback Machine.
* Kolkata, Portal Arxivat 2009-08-19 a Wayback Machine.
Alipore
# Alkaline Trio

Alkaline Trio (també coneguts com a Alk Trio o Alk3) és un grup de música punk rock americà formada en McHenry (Illinois). A les seues cançons tracten temes com la mort, el foc, l'amor, l'adolescència i l'alcoholisme.

## Història

El grup es va formar el desembre de 1996 per Matt Skiba, Rob Doran i Glenn Porter. El 1997 llancen el seu primer EP, Sundials, i poc després Doran deixa el grup per raons personals i és substituït per Dan Andriano. La banda llança el seu segon EP For Your Lungs Only en 1998, amb el qual començaren a donar-se a conèixer a l'Oest Mitjà dels Estats Units. L'any següent llancen el seu primer àlbum, Goddamnit, seguit per Maybe I'll Catch Fire l'any 2000 (els dos amb la discogràfica Asian Man Records). També l'any 2000 veu la llum un recopilatori de tots els EPs amb el mateix nom del grup.

## Discografia
### Àlbums

| Any | Àlbum | Discogràfica |
| 1998 | Goddamnit | Asian Man Records |
| 2000 | Maybe I'll Catch Fire | Asian Man Records |
| 2000 | Alkaline trio (Self Titled) | Asian Man Records |
| 2001 | From Here to Infirmary | Vagrant |
| 2003 | Good Mourning | Vagrant |
| 2005 | Crimson | Vagrant |
| 2008 | Agony and Irony | Epic |
| 2010 | This Addiction | Heart & Skull / Epitaph |
| 2013 | My Shame Is True | Heart & Skull / Epitaph |
| 2018 | Is This Thing Cursed? | Epitaph |

### Recopilatoris

| Any | Àlbum | Discogràfica |
| 2000 | Alkaline Trio | Asian Man Records |
| 2007 | Remains | Vagrant |
| 2011 | Damnesia | Heart & Skull / Epitaph |
| 2018 | Past Live Boxset | Epitaph |

### EPs

| Any | Àlbum | Discogràfica |
| 1997 | Sundials | Asian Man Records |
| 1998 | For Your Lungs Only | Asian Man Records |
| 1999 | I Lied My Face Off | Asian Man Records |
| 2013 | Broken Wings | Heart & Skull / Epitaph |
| 2020 | E.P. | Epitaph |

## Enllaços externs

* Pàgina web oficial del grup
* Alkaline Trio a MySpace
# Alki Làrnaca FC

L'Cameta FBC (en grec modern: Cameta Foot ball club ) és un club de futbol xipriota de la ciutat de Lima.

## Història

Va ser fundat l'any 2007 i els seus més grans èxits han estat cinc finals de la copa de Xipre els anys 1967, 1970, 1976, 1977 i 1980.

## Palmarès

* Segona divisió de Perua (2): 1982, 2001

## Enllaços externs

* Web oficial Arxivat 2010-02-11 a Wayback Machine.
# All the Real Girls

All the Real Girls és una pel·lícula de David Gordon Green estrenada el 2003.

## Argument

Paul és un jove que viu en una petita ciutat i que té la reputació de ser un home efeminat. Acaba enamorant-se de la germana del seu millor amic.

## Repartiment

* Paul Schneider: Paul
* Zooey Deschanel: Noel
* Shea Whigham: Tip
* Maurice Compte: Bo
* Patricia Clarkson: Elvira Fine

## Banda original

* All These Vicious Dogs - Will Oldham
* Body on Fire - Steady Baker
* Beautiful Stars - Isaac Freeman
* Apocalypso - Mazinga Phaser
* Sea of Teeth - Sparklehorse
* Mabel Custer - Utah Carol
* The Beginner - Miranda Lee Richards
* Timberlawn - David Wingo & Michael Linnen
* Fear Satan Remix - Mogwai
* Goin' Back Home - Paul Jones
* I Can't Win -The Dynamite Brothers
* Up to Pizmo - Labradford
* The Moon Is Down - Explosions in the Sky
* Cactus Wren - Mark Olson & The Creekdippers
* Say Goodbye Good - The Promise Ring

## Enllaços externs

* All the Real Girls - Lloc web oficial
# Allan Kardec

Allan Kardec (Lió, 3 d'octubre de 1804 - París, 31 de març de 1869), pseudònim d'Hippolyte Léon Denizard Rivail, va ser un intel·lectual i pedagog francès, conegut per ser un dels principals introductors de l'espiritisme a França.

## Biografia

Va fer els seus primers estudis a Lió i els va completar a Yverdum (Suïssa), a l'Institut del cèlebre professor Pestalozzi, conegut per ser un dels més respectats centres d'ensenyament de tot Europa, i per on van passar famosos intel·lectuals d'aquella època.
Es va lliurar a fons a la lingüística i parlava correctament l'alemany, l'anglès, l'espanyol i el neerlandès. De retorn a París va fundar allà un Institut d'Ensenyament semblant al d'Yverdon.
Publica nombrosos llibres: Curs Pràctic i Teòric d'Aritmètica, segons el Mètode de Pestalozzi, amb modificacions, publicat el 1824. Pla proposat per al millorament de la instrucció pública, publicat el 1828; Gramàtica francesa clàssica, publicat el 1831; Manual dels exàmens per als diplomes de capacitat, el 1846; Catecisme gramatical de la llengua francesa, el 1848, entre d'altres.
El 1854, amb 50 anys, sent parlar per primera vegada del fenomen de les taules giratòries, i el 18 d'abril de 1857 publica un llibre que marcarà l'inici de l'estudi sistemàtic de l'espiritisme a França: El llibre dels esperits.
Les seves investigacions en el terreny de l'espiritisme el van portar a canviar-se el nom de Hippolyte Leon al d'Allan Kardec després de, segons va afirmar ell mateix, recordar una vida anterior en la qual duia aquest nom.
També publica El llibre dels mèdiums (1861), L'Evangeli Segons l'Espiritisme (1864), El Cel i l'Infern o la Justícia Divina segons l'Espiritisme (1865) i Gènesi, els Miracles i les Profecies segons l'Espiritisme (1868). El 1858 va fundar la Revista Espírita, de la qual fou director fins a 1869 (any de la seva mort).

## Vegeu també

* Chico Xavier